Mate Rimac na vrhu Colorada: S elektrobolidom do 2. mjesta

ČUDESAN USJPJEH: Malo tko je vjerovao da će Rimac i Tajima uspjeti, no Rimac je dokazao da je najbolji. Osvojili su drugo mjesto na natjecanju u Coloradu

<p><b>Nobuhiro Tajima </b>(64), japanska automobilistička legenda, završio je u nedjelju kao drugoplasirani na najzahtjevnijem brdsko automobilističkom natjecanju u Coloradu. Ni manje ni više, za upravljačem <b>elektrobolida Mate Rimca!</b></p><p>Posljednjih mjeseci u tvornici Rimac, daleko od očiju javnosti, pripremao se bolid za Pikes Peak. Ovu ideju domaći su skeptici dočekali na nož, uspoređujući je još jedino s umotvorinama profesor Baltazara. Tako nije mislio Tajima, zanesenjak u moderne tehnologije i elektrobolide. Malo tko je vjerovao kako će utrku voziti kraće od 10 minuta, i to u elektrobolidu. S vremenom od devet minuta i 32 sekunde zaostali su za pobjednikom 24, 8 sekundi.</p><p>Na <b>platformi već znanog Rimčeva Concept One</b> nastao je supersportaš Tajima Rimac E- Runner Concept_One. Prototip težak gotovo tonu i pol, ultrabrza jurilica koja raspolaže s 1,1 MW snage i četiri motora, odnosno 1475 konjskih snaga. Svaki motor zadužen je za jedan kotač, a o njihovoj uravnoteženosti i prijenosu brine se sustav All Wheel Torque Vectoring. On je ponajprije tu zbog usklađivanja ispravnog okretnog momenta na svaki od kotača. Upravo to je bio najveći nedostatak izvornog Rimčeva Concepta_Onea.</p><p>U <b>vozilu</b> nema mjenjača, čime se dobiva na težini i prostoru. Brzina od 100 km/ h dostiže se za 2, 2 sekunde, a za 5, 4 sekunde brzina od 200 km/ h. Najveća brzina iznosi više od 270 km/ h. U pripremi bolida sudjelovao je i glasoviti svjetski proizvođač ispušnih cijevi, Igor Akrapovič. Nakon utrke u Coloradu, Rimac je postao jedan od najtraženijih inženjera električnih bolida.</p>